‏כ"ג ניסן תשע"ט

‏28 אפריל, 2019

**הנדון: מכתב מעודכן על פעילות ימי שישי לתלמידי כיתות א-ג.**

שלום לכול הורי תלמידי כיתות א-ג במועצה האזורית משגב.

החל מיום שישי ה- 3.5 ועד יום שישי ה- 28.6 תתקיים פעילות לילדי כיתות א-ג בבתי הספר ברחבי המועצה.

הפעילות תתקיים בימי ששי בין השעות 08:30-12:00 בקבוצות של עד 25 ילדים בקבוצה .

להלן מתווה התכנית (ייתכנו שינויים):

1. **תאריכים ומקום הפעילות:**
	* **הפעילות בביה"ס יסודי משגב תתקיים בתאריכים שלהלן:**
		+ 3.5
		+ 10.5
		+ 17.5
	* **הפעילות בביה"ס יסודי סלאמה תתקיים בתאריכים שלהלן:**
		+ 24.5
		+ 31.5
		+ 7.6
	* **הפעילות בביה"ס יסודי הר גילון תתקיים בתאריכים שלהלן:**
		+ 14.6
		+ 21.6
		+ 28.6
2. **סדרי הרשמה**:
3. ההרשמה לפעילות ב- 3.5 הסתיימה ב 17.4
4. הרשמה למועדים הבאים תיפתח בקרוב ותהיה לפי מיקום מוקד הפעילות כמפורט לעיל.
5. ההרשמה מחייבת. ניתן לבטל הרשמה עד שבוע לפני הפעילות באותו מוקד, דהיינו עד חצות הלילה בימי חמישי של השבוע הקודם לפעילות הראשונה באותו מוקד. **ילד שהיה רשום לפעילות ולא הגיע לא יוכל להירשם שוב ולהשתתף בפעילויות באותו מוקד** (וזאת במידה ואין לו אישור מוכח להיעדרות מוצדקת).

\*\* לגבי הפעילות של יום שישי הקרוב 3.5 ניתן לבטל את ההרשמה עד יום שני 29.4 בלילה (לאלו שנרשמו לתאריך זה).

[לביטול רישום 03.05 לחץ כאן](https://docs.google.com/forms/d/e/1FAIpQLSeLbFWO8fUGPF1CQBk5kI_Und-rWxxx2QvOzg5BNOMKVGLCVw/viewform?usp=sf_link)

1. **צוות –** את הפעילות בכל בתי הספר בכל המועדים תפעיל חברת "נולדתי לחיות בכבוד" מאעבלין. החברה נבחרה על פי נהלי המועצה המחייבים. מדריכי החברה כולם דוברי עברית וערבית. בכל בית ספר יהיה גם רכז בית ספרי מתוך צוות בית הספר.
2. **אופי הפעילות** – חברתית, משחקית, ספורטיבית, אומנותית, צפייה בסרטי ילדים, מודרכת על ידי מדריכי הקבוצות. במידה והתקציב יאפשר זאת יתווספו גם פעילויות העשרה.
3. **שמירה ואבטחה** – על פי חוזר מנכ"ל משרד החינוך. מעל 100 תלמידים מחויבת שמירה.
4. **מזון** – הפעילות איננה כוללת הזנה. **על הילדים להצטייד בארוחת בוקר, כובע ובקבוק מים**. ארוחת הבוקר תכלול כריך, ירקות, ופירות. אין להביא ממתקים ו\או חטיפים מכל סוג שהוא. לבקשת הורים שילדיהם רגישים לחלב אתם מתבקשים לא לשלוח עם הילדים מאכלים חלביים. אנא התחשבו, לנו אין דרך לשמור על כך.
5. **כללי התנהגות** – על הילדים לנהוג על פי דרישות המדריכים והרכזים. במידה ויהיו ילדים שלא יישמעו להוראות המדריכים, או ינהגו באלימות פיסית או מילולית, הרכזת הבית ספרית תתקשר להורי הילד כדי שיבואו לקחתו מהפעילות. שיתוף פעולה מצד ההורים הוא תנאי הכרחי להמשך השתתפות הילד בפעילויות הבאות. רכזי הפעילות הבית ספרית ביחד עם רכז התכנית במועצה רשאים להפסיק פעילות של ילד בפעילויות במידה והתנהגויות מפרות כללים חוזרות על עצמן.
6. **הגעה ואיסוף** – הפעילות כאמור איננה כוללת הסעות. ההורים המביאים ואוספים את ילדיהם, מתבקשים להגיע בזמן תחילת הפעילות, ובסיום הפעילות. אין סדרני תחבורה. ההורים ייפרדו מהילדים מחוץ לשער בית הספר, וכך גם יאספו אותם.
7. **מידע נוסף נכון למועד שליחת המכתב** – לפעילות בתאריך 3.5 נרשמו 240 תלמידים. הילדים יחולקו ל 10 קבוצות על פי כיתות וגיל (לא לפי ישובים).

בברכה

רועי קורן

אגף החינוך.